**Előterjesztés**

**Harc Község Önkormányzata Képviselő-testülete**

**2016. szeptember 6-án tartandó ülésére**

***5. számú napirend***

**Tárgy: A közterületek tisztántartásával összefüggő feladatokról szóló 3/2015. (II.16.) számú önkormányzati rendelet módosításáról**

**Előadó: Balogh Györgyi aljegyző**

Tisztelt Képviselő-testület!

Harc Község Önkormányzata Képviselő-testületének 3/2015. (II.16.) számmal rendeletet alkotott a közterületek tisztántartásával összefüggő feladatokról.

A rendeletben adminisztratív jellegű elírás történt, melynek korrigálása szükséges.

Az avar és kerti hulladék nyílttéri égetését szabályozó részben az égetést a képviselő-testület heti három alkalomban határozta meg a rendeletben jelzett időszakokban. Ennek ellenére a szövegben heti kettő alkalom került rögzítésre.

Fentiek miatt a rendelet hivatkozott szakasza az alábbiak szerint alakul:

*(6) Avart és kerti hulladékot nyílttéri tüzeléssel megsemmisíteni: szeles időben tilos! Tűzgyújtás és égetés közterületen és ingatlanon belül heti három alkalommal kedden 15 óra és 19 óra között, pénteken 15 óra és 19 óra között, valamint a hónap második és negyedik szombatján 8 óra és 12 óra között megengedett.*

Kérem a Képviselő-testületet a rendelet javítására.

Balogh Györgyi

aljegyző sk.